Five Nights at Freddy's

Teema(t)
 Tila
 Tyyppi
 Julkaisupäivämäärä(t)
 Lataus
 Seuraaja

*Etsitkö pelin mobiiliporttia, toista, kolmatta, neljättä tai viidettä peliä tai peliin perustuvaa kirjaa?*

***Five Nights at Freddy's*** (useimmiten vain **FNaF**) on Scott Cawthonin kehittämä point-and-click -tyyppinen indie-kauhupeli. Pelin ideana on selvitä viisi yötä Freddy Fazbear's Pizza -ravintolan yövartijana samalla kun ravintolan animatronic-maskottirobotit yrittävät päästä tämän toimistoon ja tappaa tämän. Pelaajalla on käytössään kaksi sähköllä toimivaa turvaovea, turvakamerat ja käytävävalot, joiden avulla hän voi suojata itseään animatroniceilta ja tarkkailla niiden liikkeitä.

Pelin jatko-osa julkaistiin Steamiin 11. marraskuuta 2014. Kolmas peli julkaistiin Steamiin 2. maaliskuuta 2015. Neljäs ja viimeinen peli julkaistiin Steamiin 23. heinäkuuta 2015. 17. joulukuuta 2015 julkaistiin peliin perustuva kirja, *Five Nights at Freddy's: The Silver Eyes*.

## Kuvaus

Mike Schmidt tulee uuteen kesätyöhönsä Freddy Fazbear's Pizza -ravintolaan. Hän saa tietää, että ravintolan maskottirobotit heräävät öisin ja nähdessään ihmisen ne eivät ilmeisesti tunnista tätä ihmiseksi, vaan luulevat, että tämä on tyhjä "endoskeleton" ilman "pukua". Koska tämä on Freddy Fazbear's Pizzan sääntöjen vastaista, ne päättävät tunkea ihmisen maskottipukuun, joka on täynnä johtoja, ruuveja ja muttereita. Ainoa tapa, jolla Mike voi puolustaa itseään, ovat sähköllä toimivat turvaovet, käytävävalot ja turvakamerat, jotka kuitenkin vievät virtaa, jota pelaajalla on rajallinen määrä.

## Pelaaminen

Alipalkattu yövartija työskentelee toimistossaan aamu kahdestatoista aamu kuuteen saakka eläinrobottien armoilla.

Suuren vastaanoton saanut indie-kauhupelin tarkoitus olisi selviytyä viisi yötä (lukuun ottamatta bonusyötä ja kustomoitua yötä) *Freddy Fazbear's Pizza* -nimisessä ravintolassa, jossa maskotit vaeltelevat ympäri paikkaa yrittäen säikyttää pelaajan ja tunkea hänet muttereita ja animatronic-osia sisältävään maskottipukuun, jolloin pelaaja kuolee. Pelaajalla on käytössään monitori, ovet kummallakin puolella toimistoa sekä käytävävalot. Kaikki mekanismit vievät virtaa, joten niiden käyttöä tulisi rajoittaa. Pelaajan pitäisi selviytyä aamu kuuteen saakka tarkkailemalla eläinrobottien liikkeitä monitorin välityksellä. Kun joku eläinroboteista on liian lähellä toimistoa, tulisi käytävävalot tarkistaa ja sulkea ovet niin kauan, kunnes ne ovat lähteneet.

Pelissä yksi yö kestää kuusi tuntia, joka on oikeassa elämässä 8 minuuttia ja 37 sekuntia.

Maskottirobotit, joita pelaajan on vältelttävä, ovat karhun tai nallen näköinen Freddy Fazbear, jäniksen näköinen Bonnie, kananpojan näköinen Chica ja merirosvomaisen ketun näköinen Foxy, joka ei enää ole käytössä, mutta aktivoituu jostain syystä yöllä. Näiden kolmen lisäksi on myös salaperäinen kultainen karhu nimeltään "Golden Freddy" (pelin tiedostoissa Yellow Bear), joka voi ilmestyä pelaajan toimistoon, vaikka molemmat ovet olisivatkin kiinni.

## Vastaanotto

*Five Nights at Freddy's* sai todella myönteisen vastaanoton. Monet kritisoivat pelin tasojen pientä määrää, mutta muuta valittamisen aihetta ei juurikaan ollut. Game Revolutionin Ryan Bates vertasi FNaFia vuoden 1992 peliin *Night Trap*. Jeffrey Matulef Eurogamerista puolestaan vertasi pelin maskottirobotteja Doctor Who -televisiosarjan "Weeping Angel" -hahmoihin, sillä molemmat liikkuvat vain, jos niitä ei katsota.

## Mobiiliversio

*Pääartikkeli: Five Nights at Freddy's (mobiiliversio)*
Pelin mobiiliversiot julkaistiin Androidille 25. elokuuta 2014 ja iOS:lle 11. syyskuuta 2014. Vaikka PC- ja mobiiliversiot ovatkin hyvin samanlaisia, on niissä silti joitakin merkittäviä eroavaisuuksia.

## Päivitykset

### 1.13

Versio 1.13 julkaistiin 19. elokuuta 2014. Päivityksessä korjattiin pieniä bugeja ja lisättiin joitakin pieniä asioita.

* Jos Custom Nightissa asettaa 1-9-8-7, Golden Freddy hyökkää pelaajan kimppuun heti yön alkaessa.
* 20/20/20/20 -tilan voittamisesta saa nyt palkinnoksi kolmannen tähden.

### 1.131

Versio 1.131 oli hyvin pieni päivitys Steam-versioon.

* 1-888-FAZ FAZBEAR -> 1-555-FAZ-FAZBEAR

### Halloween-päivitys

* Toimiston pöydälle ilmestyy kurpitsalyhty.

## Aikajana

### 2014

* 13. kesäkuuta – Five Nights at Freddy's lähetettiin Steam Greenlightiin.
* 14. kesäkuuta – Pelin traileri julkaistiin YouTubeen.
* 24. heinäkuuta – Käyttäjä animdude lähetti IndieDB -sivustolle pelin demoversion.
* 9. elokuuta – Pelin kokoversio lähetettiin peelisivusto Desuraan.
* 18. elokuuta – Five Nights at Freddy's hyväksyttiin Steamiin.
* 25. elokuuta – Android-versio julkaistiin
* 11. syyskuuta – iOS-versio julkaistiin
* 2. joulukuuta – Windows Phone -versio julkaistiin

### 2015

* 16. tammikuuta – *Five Nights at Freddy's* voitti kolme FEAR-palkintoa
* Huhtikuu – Warner Bros. osti pelin elokuvaoikeudet
* Marraskuu – Kaikki pelisarjan pelit, mukaanlukien ensimmäinen, julkaistiin yhdessä nimellä *Five Nights at Freddy's Franchise Pack (1-4)*. Se maksaa $24.99

## Triviaa

* Pelin mahdollisena inspiraationlähteenä on saattanut toimia Scott Cawthonin aiempi peli *"Chipper & Sons Lumber Co."*, jonka hahmoja kritisoitiin "pelottavien nukkejen" näköisiksi. Scott luultavasti käytti tätä kritisismiä avukseen kehittäessään *Five Nights at Freddy's* -peliä.
* Pelissä oli ennen rajattu määrä elämiä, mutta ne ollaan otettu pois.
* Vaikkakin pelin tapahtumien päivämäärä on yhä tuntematon, useiden teorioiden mukaan se sijoittuu vuoteen 1993, sillä pelaaja saa sen ajan minimipalkkaa.
* Pelin alussa nähtävässä uutisartikkelissa "pizzeria" kirjoitetaan "pizzariana".
* Scott vitsaili joulukuussa 2015 julkaisevansa jatko-osan nimeltä *Freddy in Space*.
* Pelin voi laittaa pauselle painamalla CTRL- ja P -näppäimiä yhtä aikaa.
* Jos pitää pohjassa näppäimiä "C", "D" ja "+", pelaaja pääsee automaattisesti yön ohi. Tämä toimii myös toisessa pelissä, jossa kuitenkin täytyy ensin painaa toimistossa olevan julisteen Toy Freddyn nenää.

## Peli AppStoressa ja Google Playssa

* Google Play
* AppStore